Έκθεση Διοικητικού Συμβουλίου  – 30 Ιουνίου 2024 
 
27 
 
 
Ο Όμιλος, διαχειρίζεται τον επιτοκιακό κίνδυνο εστιάζοντας στη σχέση απόδοσης/ κινδύνου, λαμβάνοντας υπόψιν παράλληλα 
εσωτερικούς καθώς και εξωτερικούς περιορισμούς, όπως τα εσωτερικά καθώς και τα εποπτικά όρια, το εποπτικό και το λογιστικό 
πλαίσιο, καθώς και τους στόχους κερδοφορίας. Σε αυτό το πλαίσιο, έχουν θεσπιστεί από τη Διοίκηση κατάλληλα όρια για τους 
δείκτες ΔNPV – ΔEVE και ΔNII – Earnings at Risk, τα οποία ελέγχονται ανά τακτά χρονικά διαστήματα. 
Κλιματικοί και Περιβαντολλογικοί Κίνδυνοι (ESG Risks):  
Οι κίνδυνοι Περιβάλλοντος, Κοινωνίας και Διακυβέρνησης (Environmental, Social, and Governance, «ESG») αναφέρονται στις 
πιθανές αρνητικές χρηματοοικονομικές και μη επιπτώσεις που μπορεί να έχουν οι δραστηριότητες ενός οργανισμού στο 
περιβάλλον και την κοινωνία, καθώς και στη μακροπρόθεσμη βιωσιμότητα, τη φήμη και την εταιρική εικόνα. Οι κίνδυνοι ESG, και 
ιδίως οι κίνδυνοι που σχετίζονται με το κλίμα, αποτελούν θέμα αυξανόμενης σημασίας για τον χρηματοπιστωτικό κλάδο. 
Δεδομένου ότι οι κίνδυνοι αυτοί έχουν αποδειχθεί ότι οδήγησαν σε σημαντικές ζημιές τα τελευταία χρόνια, τα χρηματοπιστωτικά 
ιδρύματα εστιάζουν περισσότερο στην ενσωμάτωσή της στρατηγικής κινδύνων ESG, της παρακολούθησης και της μέτρησής τους 
στα λειτουργικά τους μοντέλα και οι ρυθμιστικές αρχές στην ανάπτυξη ενός ισχυρού εποπτικού πλαισίου για τη διασφάλιση της 
αποτελεσματικής διαχείρισης αυτών των κινδύνων.  
 
Η εξειδικευμένη μονάδα Κινδύνων ESG ενσωματώνει τους Κλιματικούς και ESG κινδύνους στο πλαίσιο ΔΚ του Ομίλου. Είναι 
υπεύθυνη για την αναγνώριση, τη μέτρηση, τη διαχείριση και τις σχετικές αναφορές των παραπάνω κινδύνων σε στενή συνεργασία 
με τη Group Planning, IR, & ESG Unit του Ομίλου, τη ΔΚΟ (GRM) και άλλες Επιχειρηματικές Μονάδες. Παρέχει επίσης εξειδικευμένη 
γνώση στο πλαίσιο της διαχείρισης των συγκεκριμένων κινδύνων, της διακυβέρνησης και της μέτρησής τους, καθώς και αναφορικά 
με την περαιτέρω ενσωμάτωσή τους σε ασκήσεις προσομοίωσης ακραίων καταστάσεων, των σχετικών κανονιστικών προσδοκιών 
και γνωστοποιήσεων. Επιπλέον, εντοπίζει πιθανές περιοχές για επιπλέον ανάλυση και βελτιώσεις στη διαχείριση των ESG και 
Κλιματικών κινδύνων και των αντίστοιχων σχεδίων εφαρμογής τους και διασφαλίζει την κατάλληλη ροή πληροφοριών και πρόοδο 
σχετικά με τις σχεδιασμένες δράσεις εντός της ΔΚΟ. Τέλος, συμμετέχει στην ανάπτυξη εκπαιδευτικών μαθημάτων και συμβάλλει 
στον διάλογο με την αγορά, καθώς και με ομάδες εργασίας που συγκροτούνται με βασικούς εσωτερικούς και εξωτερικούς 
συνεργάτες. 
Οι σημαντικότερες πρωτοβουλίες για το 1ο εξάμηνο του 2024 καλύπτουν τα παρακάτω: 
 
Βελτιώσεις στην ενσωμάτωση των Κ&Π κινδύνων (τόσο φυσικών όσο και μετάβασης) στη στρατηγική, τη διακυβέρνηση, 
το πλαίσιο ΔΚ, τις πολιτικές και τις διαδικασίες του Ομίλου 
 
Υποβολή των δημοσιοποιήσεων του Πυλώνα 3 σχετικά με τους κλιματικούς κινδύνους και τους κινδύνους ESG 
 
Ενίσχυση της  Πλατφόρμας Γεωγραφικών Πληροφοριών (Geographic Information System – «GIS») για την περεταίρω 
ενίσχυση της ικανότητας ανάλυσης σεναρίων και την αποτελεσματική διαχείριση των φυσικών κινδύνων 
 
Ενεργή συμμετοχή στη διατραπεζική πρωτοβουλία ερωτηματολογίων αναφορικά με ESG κινδύνους για τη συλλογή 
δεδομένων ESG από πελάτες 
 
Έγκριση πολιτικής διαχείρισης Κ&Π κινδύνων, που περιγράφει το πλαίσιο για την αποτελεσματική διαχείριση των Κ&Π 
κινδύνων, περιγράφοντας τις αρχές, τις διαδικασίες και την διακυβέρνησή τους 
Λειτουργικός Κίνδυνος 
Ως Λειτουργικός Κίνδυνος («ΛΚ») ορίζεται ο κίνδυνος ζημιών που μπορεί να προκύψει από ανεπάρκειες ή αποτυχίες σε εσωτερικές 
διαδικασίες, ανθρώπους και συστήματα ή από εξωτερικά γεγονότα. 
Ο Όμιλος αναγνωρίζει ότι ο ΛΚ αποτελεί μία εγγενή και ουσιώδη κατηγορία κινδύνου σε σχέση με τις δραστηριότητές του, η οποία 
μπορεί να επηρεάσει σημαντικά την κεφαλαιακή του θέση, την αποτελεσματικότητά του και την ικανότητα επίτευξης των 
επιχειρηματικών του στόχων.  Για το λόγο αυτό, η ανώτερη διοίκηση του Ομίλου επιδιώκει τη διατήρηση ενός επαρκούς και